《短谣》
宋代·王令

窗中灯冷晕重绿，窗前西风叶相逐。晓霜披瓦月上轩，枕梦不成雁声续。

拂衣起步行绕壁，万虑无成泪沾臆。铁房老剑涩不青，闪系八柱不可索。

白昼出门归路迷，冬日易夜还空归。人将豪杰视如草，天困英雄未与时。

长鲸滞斩海波摇，塞甲不卷边尘嚣。吾徒憔悴乃如此，安得长喙呼重霄。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。